Jörðin Foss í Hrunamannahreppi stendur í 200 metra yfir sjáfarmáli , styðst er til sjáfar í Hvalfjörð 64 km . Jörðin er allstór , eða um 1800 ha að mestu heiðarland . Á Fossi er stunduð mjólkurframleiðsla , tún eru um 80 ha . Samkvæmt samantekt í bókinni Árnesingar I. Hrunamenn 1. bindi þá stendur : Foss er landmikil jörð , bæði að þurrlendi og votlendi . Stendur bærinn vestan undir hárri hlíð og horfa bæjardyr mót Jarlhettum og Langjökli , en foss hár og hvítur dynur að bæjarbaki . Er beitiland víðáttumikið og gott . Árni Magnússon segir svo í Jarðabók sinni : „ Útigangur er hér góður , þegar svo leggjast veður . “ Þá er gróður fjölbreyttur og gott skjól í öllum áttum . Voru engjar lélegar og slægjur reytingssamar , en ræktunarmöguleikar miklir og ræktunarland gott á þurrum móum og framræst . Áður var skógarítak í Tungufellsskógi sem nú er gjöreytt . Var þar lengi heimilisrafstöð en Foss þiggur nú rafmagn frá samveitu .